ગુજરાત વિધાનસભાની ચૂંટણી પહેલા ઇન્ડિયા ટીવીએ તેનો ઓપિનિયન પોલ બહાર પાડ્યો છે. જેમાં કેટલાક રસપ્રદ મુદ્દા બહાર આવ્યા છે. ઉલ્લેખનીય છે કે ગુજરાત વિધાનસભાની ચૂંટણીને હવે 2 જ દિવસ બાકી છે. ત્યારે 2 દિવસ પહેલા બહાર આવેલા આ ઓપિનિયન પોલમાં 27 ટકા લોકોએ જણાવ્યું છે કે હાર્દિક પટેલે કોંગ્રેસમાં જોડાઇ જવું જોઇએ. જ્યારે 47 ટકા લોકોએ કહ્યું છે કે દલિત- પાટીદાર અને ઓબીસી આ વખતે કોંગ્રેસની સાથે છે. વળી રાહુલના કારણે કોંગ્રેસને ગુજરાતમાં નવજીવન પણ મળ્યું છે તેવી વાત પણ આ પોલમાં બહાર આવી છે. આ પોલ મુજબ આ વખતને ભાજપની સરકાર ગુજરાતમાં બનશે. પણ તેને 106 થી લઇને 116 જેટલી જ બેઠક મળશે. ત્યારે જાણો આ નવા પોલ મુજબ ભાજપ અને કોંગ્રેસના નવા સમીકરણોમાં કેવા કેવા બદલાવ આવ્યા છે.